CELEX: 62021CN0580
Language: hr
Date: 2021-09-22 00:00:00
Title: Predmet C-580/21: Zahtjev za prethodnu odluku koji je 22. rujna 2021. uputio Bundesgerichtshof (Njemačka) – EEW Energy from Waste Großräschen GmbH/MNG Mitteldeutsche Netzgesellschaft Strom GmbH

13.12.2021   
            
            
               HR
            
            
               Službeni list Europske unije
            
            
               C 502/13
            
         
      Zahtjev za prethodnu odluku koji je 22. rujna 2021. uputio Bundesgerichtshof (Njemačka) – EEW Energy from Waste Großräschen GmbH/MNG Mitteldeutsche Netzgesellschaft Strom GmbH
      (Predmet C-580/21)
      (2021/C 502/20)
      Jezik postupka: njemački
      
         Sud koji je uputio zahtjev
      
      Bundesgerichtshof
      
         Stranke glavnog postupka
      
      
         Tužitelj: EEW Energy from Waste Großräschen GmbH
      
         Tuženik: MNG Mitteldeutsche Netzgesellschaft Strom GmbH
      
         Druga stranka: 50Hertz Transmission GmbH
      
         Prethodna pitanja
      
      
                  1.
               
               
                  Treba li članak 16. stavak 2. točku (c) Direktive 2009/28/EZ (1) u vezi s njezinim člankom 2. točkama (a) i (e) tumačiti na način da se treba dati prednost i postrojenjima za proizvodnju električne energije koja se unosi u mrežu, a proizvedena je termičkom oporabom miješanog otpada koji sadržava varijabilni udio biorazgradivog industrijskog i komunalnog otpada?
               
            
                  2.
               
               
                  U slučaju potvrdnog odgovora na prvo prethodno pitanje: ovisi li davanje prednosti unosu električne energije u skladu s člankom 16. stavkom 2. točkom (c) Direktive 2009/28/EZ o veličini udjela biorazgradivog otpada koji se upotrebljava za proizvodnju električne energije na način opisan u prvom prethodnom pitanju?
               
            
                  3.
               
               
                  U slučaju potvrdnog odgovora na drugo prethodno pitanje: postoji li prag značajnosti u pogledu udjela biorazgradivog otpada ispod kojeg se na proizvedenu električnu energiju ne primjenjuju propisi koji se odnose na električnu energiju proizvedenu iz obnovljivih izvora energije?
               
            
                  4.
               
               
                  U slučaju potvrdnog odgovora na treće prethodno pitanje: na koji se udio primjenjuje navedeni prag ili kako se taj prag određuje?
               
            
                  5.
               
               
                  U slučaju potvrdnog odgovora na prvo i drugo prethodno pitanje: može li se u pogledu primjene propisa o električnoj energiji iz obnovljivih izvora energije na električnu energiju djelomično proizvedenu iz biorazgradivog otpada primijeniti pravni koncept iz članka 5. stavka 3. drugog podstavka Direktive 2009/28/EZ na način da se ti propisi primjenjuju isključivo na udio električne energije proizvedene iz obnovljivih izvora energije i da se taj udio izračunava na temelju energetskog sadržaja pojedinih izvora energije?
               
            
         (1)  Direktiva 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ (SL 2009., L 140, str. 16.) (SL, posebno izdanje na hrvatskom jeziku, poglavlje 15., svezak 11., str. 39.)